Ambient intelligens

**Ambient intelligens** er et begrep som handler om et miljø som reagerer på og tilpassere seg nærværet av personer ved hjelp av elektronisk sensorikk og styring, og dermed oppfører seg "intelligent". Det kan muliggjøres ved at informasjonsteknologi integreres i hverdagslige miljøer, inkludert forbrukerelektronikk og telekommunikasjonsutstyr.

Ambient intelligens tar sikte på å skape miljøer der enheter kommuniserer sømløst med brukere, ved å utnytte data fra sammenkoblede systemer. Ambient intelligens har blitt karakterisert som et spekulativt eller imaginært konsept.

Man kan skreddersy tjenester til den enkelte person ved ansiktsgjenkjenning, det gjør ikke bare tjenesten personlig for deg, men også rundt deg i rommet, i omgivelsene og i situasjonen du befinner deg i. I det offentlig rom kan omgivelsene gjøre aktive, automatisk styring av køer og ventetid eller reklame rettet direkte mot presjonens interesser og vaner.

## Historie
Philips brukte begrepet Digital Living Room som en visjonspresentasjon på slutten av 1990‑tallet, der de introduserte og definerte konseptet Ambient Intelligence for første gang. Begrepet oppstod i 1998 som en fremtidsvisjon for perioden 2010-2020. Parallelt med utviklingen av konseptet og visjonen om "ambient intelligence" hos Philips, begynte også flere andre initiativer å utforske konseptet ambient intelligence.

Siden 2004 har det blitt holdt European Symposium on Ambient Intelligence (EUSAI) og mange andre konferanser som tar for seg spesielle temaer innen ambient intelligens.

## Beskrivelse
Paradigmet bygger på gjennomgripende og allestedsnærværende databehandling, dataprofilering, kontekstbevissthet og menneskesentrert menneske–maskin-interaksjon (MMI) preget av systemer og teknologier som er:

* integrerte: mange nettverksenheter er integrert samme miljø
* kontekstbevisste: enhetene kan gjenkjenne deg og din situasjonelle kontekst
* personaliserte: kan skreddersys til brukerens behov
* tilpasningsdyktig: kan endre seg i respons til brukeren
* forutseende: kan forutse brukerens ønsker uten bevisst megling

Et typisk bruksområde for ambient intelligens er hjemmet (smarthus), men bruken kan også utvides til arbeidsplasser, det offentlige rom (f.eks. smarte gatelys) og sykehus.

## Personvern
Det har blitt reist samfunnsmessige, politiske og kulturelle spørsmål om tap av personvern ved bruk med ambient intelligens, men ambient intelligens trenger ikke nødvendigvis å redusere personvern for å fungere.

## Underliggende teknologier
Eksempler på teknologier som muliggjør ambient intelligens er :
* Bluetooth
* Radiofrekvensindentifikasjon
* Menneskelige implantat
* Sensorer, for eksempel lyssensorer, termometre, nærhetssensorer, bevegelsesdetektor
* Programvareagenter, for eksempel virtuelle assistenter
* Nanoteknologi
* Biometri

## I fiksjon
* I filmen *[[Minority Report]]* fra 2002 illustrerer en scene adaptiv reklame ved at forbrukerne identifiseres med øyeskanning og mottar målrettede annonser
* I boken *Haikerens guide til galaksen* skrevet av Douglas Adams har dørene følelser og uttrykker dette når folk bruker dem.
* I boken *The Diamond Age* skrevet av Neal Stephenson beskrives en verden som har blitt helt endret på grunn av nanoteknologi overalt.
* I filmen *[[Her]]* fra 2013 viser åpningsscenen at de forskjellige lysene i leiligheten slår seg på når hovedpersonen beveger seg gjennom rommene (automatisk lystyring). En senere scene viser at en kunstig enhet også kan styre disse systemene ved at en sang blir spilt i bakgrunnen for å lette situasjonen og for humoristisk effekt.

## Se også
* Lysstyring
* Menneskelig implantat
* Radiofrekvensidentifikasjon
* Sensor
* Tingenes internett
* Trådløst sensornettverk
* Utvidet virkelighet
* Kunstig intelligens

## Referanser